CELEX: 
Language: fi
Date: 2009-09-26 00:00:00
Title: 2009/653/EY: Euroopan parlamentin päätös, tehty 23 päivänä huhtikuuta 2009 , vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2007#Euroopan parlamentin päätöslauselma 23. huhtikuuta 2009 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2007

26.9.2009   
            
            
               FI
            
            
               Euroopan unionin virallinen lehti
            
            
               L 255/137
            
         
      EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2007
   (2009/653/EY)
   EUROOPAN PARLAMENTTI, joka
   
               —
            
            
               ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2007 (1),
            
         
               —
            
            
               ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2007 sekä keskuksen vastaukset (2),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
            
         
               —
            
            
               ottaa huomioon Euroopan huumausaineiden ja niiden väärinkäytön seurantakeskuksesta 12. joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (4) ja erityisesti sen 15 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 23. joulukuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A6-0175/2009),
            
         
               1.
            
            
               myöntää Euroopan huumausaineiden ja niiden väärinkäytön seurantakeskuksen johtajalle vastuuvapauden keskuksen talousarvion toteuttamisesta varainhoitovuonna 2007;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan huumausaineiden ja niiden väärinkäytön seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Hans-Gert PÖTTERING
         
      
      
         
            Pääsihteeri
         
         Klaus WELLE
         
      
   
   
      (1)  EUVL C 278, 31.10.2008, s. 67.
   
      (2)  EUVL C 311, 5.12.2008, s. 164.
   
      (3)  EYVL L 248, 16.9.2002, s. 1.
   
      (4)  EUVL L 376, 27.12.2006, s. 1.
   
      (5)  EYVL L 357, 31.12.2002, s. 72.
   
      
         EUROOPAN PARLAMENTIN PÄÄTÖSLAUSELMA
      
      23. huhtikuuta 2009,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2007
      EUROOPAN PARLAMENTTI, joka
      
                  —
               
               
                  ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2007 (1),
               
            
                  —
               
               
                  ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2007 sekä keskuksen vastaukset (2),
               
            
                  —
               
               
                  ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
               
            
                  —
               
               
                  ottaa huomioon EY:n perustamissopimuksen ja erityisesti sen 276 artiklan,
               
            
                  —
               
               
                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
               
            
                  —
               
               
                  ottaa huomioon Euroopan huumausaineiden ja niiden väärinkäytön seurantakeskuksesta 12. joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (4) ja erityisesti sen 15 artiklan,
               
            
                  —
               
               
                  ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
               
            
                  —
               
               
                  ottaa huomioon työjärjestyksen 71 artiklan ja liitteen V,
               
            
                  —
               
               
                  ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A6-0175/2009),
               
            
                  A.
               
               
                  ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2007 tilit ovat luotettavat ja tilien perustana olevat toimet ovat lailliset ja asianmukaiset,
               
            
                  B.
               
               
                  ottaa huomioon, että parlamentti myönsi 22. huhtikuuta 2008 Euroopan huumausaineiden ja niiden väärinkäytön seurantakeskuksen johtajalle vastuuvapauden seurantakeskuksen talousarvion toteuttamisesta varainhoitovuonna 2006 (6) ja panee merkille päätökseen liitetyssä päätöslauselmassa muun muassa keskuksen vuoden 2007 ja kauden 2007–2009 työohjelmista seuraavat strategiset tavoitteet:
                  
                              —
                           
                           
                              rahoitustoimien jälkikäteen toteutetun valvonnan kehittäminen,
                           
                        
                              —
                           
                           
                              riskienarviointeja ja sisäistä tarkastusta koskevien sisäisten valmiuksien kehittäminen,
                           
                        
                              —
                           
                           
                              välineiden ja menettelyiden kehittäminen resurssien yhdennettyä hallintaa varten ja ulkoisten synergioiden edistäminen, erityisesti myös Lissabonissa sijaitsevan Euroopan meriturvallisuusviraston (EMSA) kanssa,
                           
                        
                              —
                           
                           
                              jäsennellymmän ja tehokkaamman henkilöstöpolitiikan täytäntöönpano,
                           
                        
                              —
                           
                           
                              uuteen päätoimipaikkaan Lissabonissa siirtymisen vieminen menestyksekkäästi päätökseen,
                           
                        
            
                  1.
               
               
                  panee merkille tilintarkastustuomioistuimen huomautuksen, että tietotekniikkatoimia koskeva budjettikohta kasvoi yli 80 prosentilla lokakuussa 2007 hyväksytyssä lopullisessa talousarviossa verrattuna joulukuussa 2006 hyväksyttyyn vuoden 2007 alkuperäiseen talousarvioon;
               
            
                  2.
               
               
                  panee merkille seurantakeskuksen selvityksen, että tietotekniikkalaitteiston lisävaatimukset tulivat tietoon vasta vuoden 2007 kolmannella neljänneksellä, kun seurantakeskuksen uusiin tiloihin muuttamisen ajankohta sekä tietotekniset tarpeet sovittiin;
               
            
                  3.
               
               
                  panee merkille tilintarkastustuomioistuimen havainnon, että seurantakeskus on Norjan kanssa eri mieltä Norjan rahoitusosuudesta seurantakeskuksen työssä, mihin on syynä se, että alkuperäisessä allekirjoitetussa sopimuksessa, jota seurantakeskus soveltaa, oleva laskentamalli eroaa Euroopan unionin virallisessa lehdessä julkaistun ja Norjan soveltaman sopimuksen laskentamallista; panee merkille tilintarkastustuomioistuimen huomautuksen, että eri laskentamallin takia seurantakeskuksen laskelma rahoitusosuudesta on suunnilleen 80 000 euroa korkeampi kuin Norjan;
               
            
                  4.
               
               
                  on tyytyväinen seurantakeskuksen esittelijälle antamaan tietoon kompromissiratkaisun löytymisestä myöhemmin siten, että Norja maksoi kertakorvauksena 34 230 euroa ja ilmoitti luopuvansa seurantakeskukselle maksamansa rahoitusosuuden nykyisestä ylijäämästä, joka vastaa edellä mainitun, vuodelta 2007 peräisin olevan erotuksen jäljelle jäävää määrää; ottaa lisäksi huomioon, että seurantakeskuksen laskentamallia sovelletaan vuonna 2008 ja Norjan laskentamallia sovelletaan vuodesta 2009 lähtien;
               
            
                  5.
               
               
                  panee merkille, että seurantakeskuksen johtaja hoiti virastoverkoston koordinaattorin tehtävää 1. maaliskuuta 2008 – 28. helmikuuta 2009;
               
            Aikaisempien vastuuvapausmenettelyjen seuranta
      
                  6.
               
               
                  panee merkille seurantakeskuksen vuoden 2007 toimintakertomuksesta, että tämä otti käyttöön säännöllisiä seurantatoimia ja jälkitarkastuksia koskevia menettelyjä ja välineitä sekä kehitti edelleen henkilöstöhallintoa, erityisesti perustamalla internetsivustolleen henkilöstöresurssiportaalin, jossa on tietoa sovellettavista säännöistä ja prosesseista;
               
            
                  7.
               
               
                  suhtautuu myönteisesti siihen, että seurantakeskus tekee tiivistä yhteistyötä myös Lissabonissa sijaitsevan Euroopan meriturvallisuusviraston (EMSA) kanssa, jotta ne voivat käyttää samoja rakennuksia ja käyttää yhdessä infrastruktuureja ja palveluja; panee merkille, että muutto uusiin tiloihin on ajoitettu vuoden 2009 ensimmäiselle neljännekselle;
               
            
                  8.
               
               
                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (7).
               
            
         (1)  EUVL C 278, 31.10.2008, s. 67.
      
         (2)  EUVL C 311, 5.12.2008, s. 164.
      
         (3)  EYVL L 248, 16.9.2002, s. 1.
      
         (4)  EUVL L 376, 27.12.2006, s. 1.
      
         (5)  EYVL L 357, 31.12.2002, s. 72.
      
         (6)  EUVL L 88, 31.3.2009, s. 134.
      
         (7)  Katso tämän virallisen lehden sivu 206.